ارمنستان باش وزیری نیکول پاشینیان, "ارمنستان نینگ انتالیا ده گی دیپلماسی ییغیلیشی گه اشتراک ایتیشی احتمالی جوده یوقاری" دییه قید ایتدی.
پاشینیان, فیسبوک آرقه لی ترقه تیلگن مطبوعاتی کنفرانسیده, اولکه سی نینگ تورکیه و آذربایجان بیلن بولگن مناسبت لری نی بهالنتیردی.
آذربایجان بیلن بیر تینچلیک کیلیشووی امضاله نیشی نینگ کون ترتیبیده ایکن لیگی نی بیلدیرگن پاشینیان, "بونده ی بیر کیلیشوو نینگ امضاله نیشی ضروری. بیراق اوشبو کیلیشوو نینگ مذاکره لر نتیجه سیده امضاله نیشی کیره ک.  ارمنستان اوشبو مذاکره لر گه تیار" دییه قید ایتدی.
پاشینیان, تورکیه بیلن مناسبت لری نی هم نورماللشتیریش نی خواهلیاتگن لیک لری نی بیلدیررایکن, اوز سوز لری نی, "هیچ قنده ی بیر شرط نینگ بحث موضوعی بولمسدن تورکیه بیلن دیپلماتیک علاقه لر اورنه تیش و چیگره لری میز نی آچیش نی خواهله ماقده میز.  اوتمیشده موفق بوله آلمه دیک و او تجربه دن فایده له نیشی میز کیره ک" شکلیده دوام ایتتیردی.
تورکیه بیلن ارمنستان اورته سیده گی مذاکره لرنینگ خاص نماینده لر واسطه سی بیلن باشله گن لیگی نی بیلدیرگن پاشینیان, "خاص نماینده لری میز اوچره شدی.  بو پروسه نینگ خوددی شونده ی دوام ایتیشی تقدیرده, ارمنستان نینگ انتالیاده گی دیپلماسی ییغیلیشی گه اشتراک ایتیش احتمالی هم جوده یوقاری.  مذاکره لر نی دوام ایتتیریش فرصتی نی قولدن بیریب قویش منطقسیزلیک بوله دی" دییه قید ایتدی.
تورکیه جمهوریتی تشقی ایش لر وزیری مولود چاووش اوغلی, 19 جنوریده بیرگن بیاناتیده, 11-13 مارچده بولیب اوته دیگن انتالیا دیپلماسی ییغیلیشی نینگ ایککینچی سی گه, ارمنستان دن هم مسئول لر نینگ دعوت قیلینگن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
